Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 256

6. Cikk Az Egyesület okmányainak végrehajtása PP-98 A Tagállamok minden általuk létesített vagy üzemeltetett, nemzetközi szolgáltatással foglalkozó vagy más országok rádiószolgáltatását esetleg károsan zavaró távközlési intézményben és állomáson kötelesek eleget tenni a jelen Alapokmány, az Egyezmény és az Igazgatási Szabályzatok rendelkezéseinek, kivéve azon szolgáltatások tekintetében, amelyek a jelen Alapokmány 48. cikkének rendelkezései szerint mentesülnek e kötelezettségek alól. PP-98 A Tagállamok kötelesek továbbá megtenni a szükséges intézkedéseket annak érdekében, hogy az általuk távközlés létesítésére és üzemeltetésére feljogosított, valamint nemzetközi szolgáltatásokkal foglalkozó vagy más országok rádiószolgáltatásának káros zavarására alkalmas állomásokat üzemeltető szervekkel betartassák a jelen Alapokmány, az Egyezmény és az Igazgatási Szabályzatok rendelkezéseit.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes